**PÅMELDING TIL KONFIRMASJON I HOVIN OG MOGREINA 2019**

1. Gå inn på <https://minkirkeside.no/Ullensaker> . Logg inn med mobilnummer og engangspassord (som du får på SMS).
2. Trykk på ‘registrer ny konfirmant’.
3. Velg sokn øverst FØRST (de andre valgene endres/forsvinner når dere bytter her). De av dere som ikke bor i Mogreina, tilhører sannsynligvis Hovin. Ullensaker menighet er området rundt Kløfta/Borgen.
4. Fyll inn informasjon om konfirmant og foreldre/foresatte. Det er ikke noe poeng å fylle inn samme mailadresse eller telefonnr. i flere felter. Om familien bare bruker én adresse, holder det å fylle den inn én gang.
5. Tilleggsopplysninger:
	1. Leir: Velg én av leirene.
	2. Hekta-medlem: Kryss av om man vil melde seg inn i Hekta. Hekta-medlemmer får litt billigere leir (og dermed billigere konfirmanttid), og det medfører ingen forpliktelser å melde seg inn. I tillegg til å krysse av her, må konfirmanten undertegne på et innmeldingsskjema som vi har med til en samling i løpet av høsten.
	3. Oppdrag og tidspunkt for samlinger: Velg ønsket oppdrag og tidspunkt for samlinger i kirka. 1. og 2. valg må være ulikt på begge.
	4. Grupper: Hvis noen har ønsker om hvem de vil være på gruppe med, kan man skrive det ned her. Det er en fordel å ha samkjørt ønsker når det kommer til tidspunkt også, ellers blir dette naturlig nok vanskelig å innfri...
	5. Interesser/etc: Vi ønsker å vite litt mer om dere og setter pris på om dere vil dele litt om hva dere liker å holde på med her. Og kanskje vi klarer å legge inn noe ekstra relevant for dere i opplegget… :-)
	6. Foreldre: Vi trenger hjelp til å gjennomføre enkelte arrangementer i konfirmanttiden og håper dere har lyst og tid til å bidra! Vi vet allerede at vi vil trenge hjelp til å gjennomføre leir, hjelp til å bake kaker/ordne snacks til noen ekstra arrangementer gjennom året og noen sjåfører som kan bidra til å kjøre konfirmantene rundt i området under fasteaksjonen. **Viktig om foreldre/foresatte på leir**: vi er avhengig av at ganske mange foreldre melder seg. Oppgaver kan være å stille som nattevakt, helsepersonell, sikkerhet, hjelpe til med matservering, rydding eller rengjøring. Det er ellers lagt opp til at frivillige/foreldre/foresatte ikke er «oppå» konfirmantene, så konfirmantene kommer knapt til å merke at dere er der (med mindre det er et gjensidig ønske om det). På sommerleiren er det en egen familieleir utenfor området til konfirmantleiren, så de som bidrar kan ta med resten av familien og delta på et veldig hyggelig opplegg! Og om noen godt kan være med på leir, men ikke har mulighet til å være der hele tiden, kan det godt være at det er til hjelp!
6. Under kommentar kan dere sende oss andre beskjeder som er nyttig å vite om. Har dere spørsmål til oss er det bedre å ta det på mail! :-)
7. Ønsket tid og sted. Legg inn ønsket dag og kirke for konfirmasjon.
	1. Obs 1 (gjelder Hovin/Jessheim): på dager med stor pågang kan det hende vi setter opp gudstjenester kl.13 i tillegg til kl.11. Om dere ønsker kl.13 kan dere skrive det som kommentar. Ofte er det flere som har ønsket seg Hovin kirke de to første dagene enn det vi har fått plass til, selv med to gudstjenester. Da kan det være vi flytter noen over til Jessheim kirke på det ønskede tidspunktet.
	2. Obs 2 (gjelder Hovin/Jessheim): den første datoen – 31. august har havnet nederst i sorteringen.

**Betaling**

Prisene på det første skrivet (kr. 1750/4000 avhengig av leir) kommer til å gjelde for de som melder seg inn i Hekta (se over – punkt 5b). For de som ikke ønsker å melde seg inn blir prisene litt høyere - kr. 2000/4250.

Som det også står på skrivet ønsker vi ikke at pris skal være til hinder for konfirmasjon (heller ikke valg av leir). Om dere trenger å bli subsidiert, eller utsette/dele opp betaling, så ta kontakt med oss (prestene eller Marit Sæther på kirkekontoret).

**Flere spørsmål/hjelp til påmelding**

Ta kontakt med ungdomsprest Lasse Thorvaldsen, Lasse@ullensaker.kirkene.net eller mobil
466 67 154.

Det er også mulig å komme innom Jessheim kirke torsdag 21. juni mellom kl.16-19 og få hjelp til påmelding.